title: Provedbena Uredba Komisije (EU) 2020/194 оd 12. veljače 2020. o utvrđivanju detaljnih pravila za primjenu Uredbe Vijeća (EU) br. 904/2010 u pogledu posebnih odredaba za porezne obveznike koji isporučuju usluge osobama koje nisu porezni obveznici, prodaju robu na daljinu ili izvršavaju određene isporuke robe na domaćem tržištu

text:
                  13.2.2020

                  HR

                  Službeni list Europske unije

                  L 40/114

         PROVEDBENA UREDBA KOMISIJE (EU) 2020/194
         оd 12. veljače 2020.
         o utvrđivanju detaljnih pravila za primjenu Uredbe Vijeća (EU) br. 904/2010 u pogledu posebnih odredaba za porezne obveznike koji isporučuju usluge osobama koje nisu porezni obveznici, prodaju robu na daljinu ili izvršavaju određene isporuke robe na domaćem tržištu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 47.l točke (a) i (b),
         budući da:

                     (1)

                     Poglavlje 6. glave XII. Direktive Vijeća 2006/112/EZ (2), kojim se propisuju posebne odredbe za porezne obveznike koji isporučuju određene usluge, izmijenjeno je Direktivom Vijeća (EU) 2017/2455 (3) i Direktivom Vijeća (EU) 2019/1995 (4) radi proširenja tih posebnih odredaba. Mjere potrebne za usklađivanje s tim dvjema direktivama o izmjeni primjenjivat će se od 1. siječnja 2021.

                     (2)

                     Uredbom Vijeća (EU) br. 904/2010 utvrđena su pravila za administrativnu suradnju i borbu protiv prijevare u području poreza na dodanu vrijednost (PDV). Članci 47.b, 47.c, 47.d i 47.e te uredbe odnose se na razmjenu određenih podataka povezanih s posebnim odredbama propisanima u poglavlju 6. glave XII. Direktive 2006/112/EZ. Konkretnije, tim se člancima propisuje razmjena identifikacijskih podataka i podataka o prijavama PDV-a te razmjena svih naknadnih promjena tih podataka. Ti se članci primjenjuju od 1. siječnja 2021.

                     (3)

                     Radi osiguravanja jedinstvenog načina razmjene podataka navedenih u tim člancima potrebno je utvrditi tehničke pojedinosti takve razmjene, uključujući zajedničku elektroničku poruku. Time bi se također omogućio i jedinstven razvoj tehničkih i funkcionalnih specifikacija jer bi se temeljile na reguliranom okviru.

                     (4)

                     Određeni podaci, kao što je isključenje iz primjene posebnih odredaba, dobrovoljni prestanak primjene ili promjena države članice identifikacije, također se razmjenjuju bez odgode i na jedinstven način kako bi se državama članicama omogućili praćenje primjene posebnih odredaba i borba protiv prijevare. S tim je ciljem potrebno donijeti zajedničke aranžmane za elektroničku razmjenu takvih podataka.

                     (5)

                     Kako bi administrativno opterećenje za porezne obveznike bilo što manje, potrebno je uspostaviti određene zahtjeve za elektroničko sučelje kojima će se poreznim obveznicima olakšati podnošenje identifikacijskih podataka i podataka o prijavama PDV-a. Države članice ne sprečava se u pružanju dodatnih funkcionalnosti radi daljnjeg smanjenja administrativnog opterećenja.

                     (6)

                     Potrebno je pojasniti koji se konkretni podaci trebaju podnijeti u slučajevima u kojima se u određenom razdoblju ne izvrši nijedna isporuka obuhvaćena posebnim odredbama.

                     (7)

                     Kako bi se državama članicama i poreznim obveznicima omogućilo da se u svakoj naknadnoj komunikaciji, uključujući komunikaciju o plaćanju PDV-a, nedvojbeno pozovu na određenu prijavu PDV-a, države članice identifikacije trebale bi svakoj prijavi PDV-a dodijeliti jedinstveni poziv na broj.

                     (8)

                     Ova bi se Uredba trebala primjenjivati od dana početka primjene članaka 47.b, 47.c, 47.d i 47.e Uredbe Vijeća (EU) br. 904/2010.

                     (9)

                     Provedbenom uredbom Komisije (EU) br. 815/2012 (5) utvrđena su detaljna pravila u skladu s člancima 44. i 45. Uredbe Vijeća (EU) br. 904/2010 koji se odnose na razmjenu podataka u vezi s posebnim odredbama za telekomunikacijske usluge, usluge radijskog i televizijskog emitiranja ili elektroničke usluge. Ti se članci primjenjuju na razdoblje od 1. siječnja 2015. do 31. prosinca 2020. Stoga bi Provedbenu uredbu Komisije (EU) br. 815/2012 trebalo staviti izvan snage od 1. siječnja 2021. Međutim, trebala bi se nastaviti primjenjivati do 10. veljače 2024. u pogledu podnošenja i ispravaka prijava PDV-a u vezi s isporukama usluga koje su obuhvaćene bilo kojom od posebnih odredaba navedenih u toj provedbenoj uredbi i koje su izvršene prije 1. siječnja 2021.

                     (10)

                     Mjere propisane ovom Uredbom u skladu su s mišljenjem Stalnog odbora za administrativnu suradnju,

               DONIJELA JE OVU UREDBU:

            Članak 1.
            Definicije
            Za potrebe ove Uredbe primjenjuju se sljedeće definicije:

                        1.

                        „odredba za ne-Uniju” znači posebna odredba za usluge koje isporučuju porezni obveznici koji nemaju poslovni nastan unutar Zajednice, kako je utvrđeno u glavi XII. poglavlju 6. odjeljku 2. Direktive 2006/112/EZ;

                        2.

                        „odredba za Uniju” znači posebna odredba za prodaju robe na daljinu unutar Zajednice, za isporuke robe unutar države članice koje obavljaju elektronička sučelja koja omogućuju te isporuke u skladu s člankom 14.a stavkom 2. Direktive 2006/112/EZ i za usluge koje isporučuju porezni obveznici koji imaju poslovni nastan unutar Zajednice, ali nemaju poslovni nastan u državi članici potrošnje, kako je propisano u glavi XII. poglavlju 6. odjeljku 3. Direktive 2006/112/EZ;

                        3.

                        „odredba za uvoz” znači posebna odredba za prodaju na daljinu robe uvezene iz trećih područja ili trećih zemalja, kako je propisano u glavi XII. poglavlju 6. odjeljku 4. Direktive 2006/112/EZ;

                        4.

                        „posebne odredbe” znači odredba za ne-Uniju, odredba za Uniju i odredba za uvoz.

            Članak 2.
            Funkcije elektroničkog sučelja
            Elektroničko sučelje u državi članici identifikacije putem kojega se porezni obveznik ili posrednik koji djeluje u njegovo ime registrira za primjenu jedne od posebnih odredaba te putem kojega taj porezni obveznik ili posrednik državi članici identifikacije podnosi prijave poreza na dodanu vrijednost (PDV-a) u okviru te odredbe mora imati sljedeće funkcije:

                        (a)

                        mora pružati mogućnost pohrane podataka te promjene podataka koji se dostavljaju u skladu s člankom 361. ili člankom 369.p Direktive 2006/112/EZ te podataka koje treba sadržavati prijava PDV-a u skladu s člankom 365., člankom 369.g ili člankom 369.t Direktive 2006/112/EZ, prije podnošenja tih podataka ili njihovih promjena;

                        (b)

                        mora omogućiti poreznom obvezniku ili posredniku koji djeluje u njegovo ime podnošenje relevantnih podataka u vezi s prijavama PDV-a prijenosom elektroničkih datoteka u skladu s uvjetima koje propisuje država članica identifikacije.

            Članak 3.
            Prijenos identifikacijskih podataka

               1.   Država članica identifikacije putem CCN/CSI mreže ostalim državama članicama prenosi sljedeće podatke i sve promjene tih podataka:

                           (a)

                           podatke za identifikaciju poreznog obveznika koji primjenjuje odredbu za ne-Uniju;

                           (b)

                           podatke za identifikaciju poreznog obveznika koji primjenjuje odredbu za Uniju;

                           (c)

                           podatke za identifikaciju poreznog obveznika koji primjenjuje odredbu za uvoz;

                           (d)

                           podatke za identifikaciju posrednika;

                           (e)

                           identifikacijski broj dodijeljen poreznom obvezniku ili posredniku.

               2.   Zajednička elektronička poruka utvrđena u Prilogu I. koristi se za prijenos podataka iz prvog stavka uz upotrebu sljedećeg stupca u svakom slučaju:

                           (a)

                           stupca B za odredbu za ne-Uniju;

                           (b)

                           stupca C za odredbu za Uniju;

                           (c)

                           stupca D za odredbu za uvoz radi identifikacije poreznog obveznika u skladu s člankom 369.p stavkom 1. ili 3. Direktive 2006/112/EZ;

                           (d)

                           stupca E za odredbu za uvoz radi identifikacije posrednika u skladu s člankom 369.p stavkom 2. Direktive 2006/112/EZ.

               3.   Država članica identifikacije bez odgode putem CCN/CSI mreže, zajedničkom elektroničkom porukom iz Priloga II. ovoj Uredbi, obavješćuje ostale države članice ako porezni obveznik:

                           (a)

                           bude isključen ili izbrisan iz identifikacijskog registra jedne od posebnih odredbi u skladu s člankom 363., člankom 369.e ili člankom 369.r stavkom 1. ili 3. Direktive 2006/112/EZ;

                           (b)

                           dobrovoljno prestane s primjenom jedne od posebnih odredaba;

                           (c)

                           promijeni državu članicu identifikacije u okviru odredbe za Uniju ili odredbe za uvoz.

               4.   Država članica identifikacije bez odgode putem CCN/CSI mreže, zajedničkom elektroničkom porukom iz Priloga II. ovoj Uredbi, obavješćuje ostale države članice ako posrednik:

                           (a)

                           bude izbrisan iz identifikacijskog registra u skladu s člankom 369.r stavkom 2. Direktive 2006/112/EZ;

                           (b)

                           dobrovoljno prestane djelovati kao posrednik;

                           (c)

                           promijeni državu članicu identifikacije.

               5.   Pojedinačni identifikacijski brojevi za PDV dodijeljeni poreznim obveznicima ili, ako je primjenjivo, u pogledu poreznih obveznika u skladu s člankom 369.q stavcima 1. i 3. Direktive 2006/112/EZ automatski se razmjenjuju između države članice identifikacije i ostalih država članica putem središnjeg registra ili drugog pouzdanog alata za razmjenu podataka na način kojim se osigurava da države članice u svakom trenutku imaju točan i ažuriran pregled valjanosti svih tih identifikacijskih brojeva za PDV koje su dodijelile sve države članice.

            Članak 4.
            Podnošenje prijava PDV-a poreznog obveznika ili posrednika

               1.   Porezni obveznik ili, ako je primjenjivo u slučaju odredbe za uvoz, posrednik koji djeluje u njegovo ime podnosi prijave PDV-a sa svim pojedinostima koje se zahtijevaju na temelju članka 365., 369.g ili 369.t Direktive 2006/112/EZ državi članici identifikacije primjenom zajedničke elektroničke poruke utvrđene u Prilogu III. ovoj Uredbi. Stupac B te zajedničke elektroničke poruke upotrebljava se za odredbu za ne-Uniju, stupac C za odredbu za Uniju, a stupac D za odredbu za uvoz.

               2.   Ako, u vezi s posebnom odredbom, porezni obveznik ne izvrši nijednu isporuku robe ni usluga u skladu s tom posebnom odredbom u nijednoj državi članici tijekom poreznog razdoblja i nema izmjena koje treba unijeti u prethodne prijave PDV-a, popunjava se prijava nultog PDV-a. S tim ciljem popunjavaju se samo sljedeća polja zajedničke elektroničke poruke utvrđene u Prilogu III.:

                           (a)

                           polja 1., 2., 11. i 24. za odredbu za ne-Uniju;

                           (b)

                           polja 1., 2., 21. i 24. za odredbu za Uniju;

                           (c)

                           polja 1., 1.a, 2., 11. i 24. za odredbu za uvoz.

               3.   Od poreznog obveznika ili, ako je primjenjivo u slučaju odredbe za uvoz, posrednika koji djeluje u njegovo ime zahtijeva se da unese isporuke povezane s državom članicom potrošnje ako je u poreznom razdoblju u toj državi članici izvršena isporuka robe ili usluga u okviru posebnih odredaba.
               Osim toga, u slučaju odredbe za Uniju, od poreznog obveznika zahtijeva se samo da unese isporuke navedene u članku 369.g stavku 2. točkama (a) i (b) Direktive 2006/112/EZ u vezi s državom članicom iz koje se roba otprema ili prevozi ako je u poreznom razdoblju iz te države članice otpremljena ili prevezena roba obuhvaćena odredbom za Uniju. Porezni obveznik dužan je unijeti isporuke iz države članice svojeg poslovnog nastana samo ako su tijekom poreznog razdoblja isporuke usluga izvršene iz te države članice u okviru odredbe za Uniju.

            Članak 5.
            Prijenos podataka obuhvaćenih prijavom PDV-a
            Podatke obuhvaćene prijavom PDV-a iz članka 4. stavka 1. država članica identifikacije šalje putem CCN/CSI mreže, primjenom zajedničke elektroničke poruke utvrđene u Prilogu III.:

                        (a)

                        svim državama članicama potrošnje navedenima u prijavi PDV-a;

                        (b)

                        osim toga, u slučaju odredbe za Uniju, svakoj od sljedećih država članica navedenih u prijavi PDV-a:

                                    i.

                                    svakoj državi članici iz koje se roba otprema ili prevozi;

                                    ii.

                                    svakoj državi članici poslovnog nastana iz koje se isporučuju usluge.

                  Za potrebe prvog stavka država članica identifikacije prenosi svakoj relevantnoj državi članici opće podatke iz dijela 1. zajedničke elektroničke poruke utvrđene u Prilogu III. zajedno s podacima iz dijelova 2., 3. i 4. te zajedničke elektroničke poruke koji se odnose na dotičnu državu članicu.

            Članak 6.
            Jedinstveni poziv na broj
            Podaci koji se prenose u skladu s člankom 5. moraju sadržavati poziv na broj koji dodjeljuje država članica identifikacije, a jedinstven je za pojedinu prijavu PDV-a.

            Članak 7
            Stavljanje izvan snage
            Provedbena uredba Komisije (EU) br. 815/2012 stavlja se izvan snage s učinkom od 1. siječnja 2021.
            Međutim, u pogledu podnošenja i ispravaka prijava PDV-a u vezi s isporukama usluga koje su obuhvaćene bilo kojom od posebnih odredaba navedenih u Provedbenoj uredbi Komisije (EU) br. 815/2012 i koje su izvršene prije 1. siječnja 2021. ta se provedbena uredba nastavlja primjenjivati do 10. veljače 2024.

            Članak 8.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 12.10.2010., str. 1.

            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

            (3)  Direktiva Vijeća (EU) 2017/2455 od 5. prosinca 2017. o izmjeni Direktive 2006/112/EZ i Direktive 2009/132/EZ u pogledu određenih obveza u vezi s porezom na dodanu vrijednost za isporuku usluga i prodaju robe na daljinu (SL L 348, 29.12.2017., str. 7.).

            (4)  Direktiva Vijeća (EU) 2019/1995 od 21. studenoga 2019. o izmjeni Direktive 2006/112/EZ u pogledu odredaba koje se odnose na prodaju robe na daljinu i određene isporuke robe na domaćem tržištu (SL L 310, 2.12.2019., str. 1.).

            (5)  Provedbena uredba Komisije (EU) br. 815/2012 od 13. rujna 2012. o utvrđivanju detaljnih pravila za primjenu Uredbe Vijeća (EU) br. 904/2010 u vezi posebnih programa za porezne obveznike koji nemaju poslovni nastan, a isporučuju telekomunikacijske usluge, usluge radijskog i televizijskog emitiranja ili elektroničke usluge osobama koje nisu porezni obveznici (SL L 249, 14.9.2012., str. 3.).

            PRILOG I.
            Identifikacijski podaci

                        Stupac A

                        Stupac B

                        Stupac C

                        Stupac D

                        Stupac E

                        Broj polja

                        Odredba za ne-Uniju

                        Odredba za Uniju

                        Odredba za uvoz
                        (identifikacija poreznog obveznika)

                        Odredba za uvoz
                        (identifikacija posrednika)

                        1.

                        Pojedinačni identifikacijski broj za PDV koji dodjeljuje država članica identifikacije u skladu s člankom 362. Direktive 2006/112/EZ  (1)

                        Pojedinačni identifikacijski broj za PDV koji dodjeljuje država članica identifikacije u skladu s člankom 369.d Direktive 2006/112/EZ, uključujući oznaku zemlje

                        Pojedinačni identifikacijski broj za PDV koji dodjeljuje država članica identifikacije u skladu s člankom 369.q stavkom 1. ili 3. Direktive 2006/112/EZ  (2)

                        Pojedinačni identifikacijski broj koji dodjeljuje država članica identifikacije u skladu s člankom 369.q stavkom 2. Direktive 2006/112/EZ  (3)

                        1.a

                        Ako poreznog obveznika zastupa posrednik, pojedinačni identifikacijski broj tog posrednika dodijeljen u skladu s člankom 369.q stavkom 2. Direktive 2006/112/EZ

                        2.

                        Nacionalni porezni broj

                        Nacionalni porezni broj  (4)

                        2.a

                        Identifikacijski broj za PDV, ako postoji

                        Identifikacijski broj za PDV

                        3.

                        Ime društva

                        Ime društva

                        Ime društva

                        Ime društva

                        4.

                        Tvrtka ili tvrtke društva, ako se razlikuju od naziva društva

                        Tvrtka ili tvrtke društva, ako se razlikuju od naziva društva

                        Tvrtka ili tvrtke društva, ako se razlikuju od naziva društva

                        Tvrtka ili tvrtke društva, ako se razlikuju od naziva društva

                        5.

                        Puna poštanska adresa društva  (5)

                        Puna poštanska adresa društva  (5)

                        Puna poštanska adresa društva  (5)

                        Puna poštanska adresa društva  (5)

                        6.

                        Zemlja u kojoj porezni obveznik ima sjedište poslovanja

                        Zemlja u kojoj porezni obveznik ima sjedište poslovanja, ako nije u Uniji

                        Zemlja u kojoj porezni obveznik ima sjedište poslovanja

                        Država članica u kojoj posrednik ima sjedište poslovanja ili, ako nema sjedište poslovanja u Uniji, država članica u kojoj posrednik ima trajni poslovni nastan i u kojoj navede da će primjenjivati odredbu za uvoz u ime poreznog obveznika ili poreznih obveznika koje zastupa

                        7.

                        Adresa elektroničke pošte poreznog obveznika

                        Adresa elektroničke pošte poreznog obveznika

                        Adresa elektroničke pošte poreznog obveznika

                        Adresa elektroničke pošte posrednika

                        8.

                        Internetske stranice poreznog obveznika

                        Internetske stranice poreznog obveznika, ako postoje

                        Internetske stranice poreznog obveznika

                        9.

                        Osoba za kontakt

                        Osoba za kontakt

                        Osoba za kontakt

                        Osoba za kontakt

                        10.

                        Telefonski broj

                        Telefonski broj

                        Telefonski broj

                        Telefonski broj

                        11.

                        Broj IBAN ili OBAN

                        Broj IBAN

                        Broj IBAN  (6)

                        Broj IBAN  (7)

                        12.

                        Broj BIC  (8)

                        Broj BIC  (8)

                        Broj BIC  (6)
                            (8)

                        Broj BIC  (7)
                            (8)

                        13.1.

                        Pojedinačni identifikacijski broj ili brojevi za PDV ili, ako nisu dostupni, referentni porezni broj ili brojevi koje su dodijelile države članice u kojima porezni obveznik ima trajni poslovni nastan osim države članice identifikacije, te države članice iz kojih se roba otprema ili prevozi osim države članice identifikacije  (9)

                        Pokazatelj ima li porezni obveznik trajni poslovni nastan u toj državi članici  (14)

                        Pojedinačni identifikacijski broj ili brojevi za PDV ili, ako nisu dostupni, referentni porezni broj ili brojevi koje su dodijelile države članice u kojima porezni obveznik ima trajni poslovni nastan osim države članice identifikacije  (9)

                        Pojedinačni identifikacijski broj ili brojevi za PDV ili, ako nisu dostupni, referentni porezni broj ili brojevi koje su dodijelile države članice u kojima posrednik ima trajni poslovni nastan osim države članice identifikacije  (9)

                        14.1.

                        Puna poštanska adresa i tvrtka trajnih poslovnih nastana i lokacija iz kojih se roba otprema ili prevozi u državama članicama koje nisu država članica identifikacije  (10)

                        Puna poštanska adresa i tvrtka trajnih poslovnih nastana u državama članicama koje nisu država članica identifikacije  (10)

                        Puna poštanska adresa i tvrtka trajnih poslovnih nastana u državama članicama koje nisu država članica identifikacije  (10)

                        15.1.

                        Identifikacijski broj ili brojevi za PDV koje su države članice dodijelile poreznim obveznicima koji nemaju poslovni nastan  (11)

                        16.1.

                        Elektronička izjava da porezni obveznik nema poslovni nastan unutar Unije

                        Elektronička izjava da porezni obveznik nema poslovni nastan unutar Unije

                        16.2.

                        Pokazatelj upotrebljava li porezni obveznik elektroničko sučelje iz članka 14.a stavka 2. Direktive 2006/112/EZ  (14)

                        17.

                        Datum početka primjene odredbe  (12)

                        Datum početka primjene odredbe  (12)

                        Datum početka primjene odredbe  (13)

                        18.

                        Datum zahtjeva poreznog obveznika za registraciju u okviru odredbe

                        Datum zahtjeva poreznog obveznika za registraciju u okviru odredbe

                        Datum zahtjeva poreznog obveznika ili posrednika koji djeluje u njegovo ime za registraciju u okviru odredbe

                        Datum zahtjeva za registraciju kao posrednik

                        19.

                        Datum odluke države članice identifikacije o registraciji

                        Datum odluke države članice identifikacije o registraciji

                        Datum odluke države članice identifikacije o registraciji

                        Datum odluke države članice identifikacije o registraciji

                        20.

                        Pokazatelj o tome pripada li porezni obveznik skupini obveznika PDV-a  (14)

                        21.

                        Pojedinačni identifikacijski broj ili brojevi za PDV koje je dodijelila država članica identifikacije u skladu s člankom 362., 369.d ili 369.q Direktive 2006/112/EZ ako je porezni obveznik prethodno primjenjivao ili trenutačno primjenjuje jednu od tih odredaba

                        Pojedinačni identifikacijski broj ili brojevi za PDV koje je dodijelila država članica identifikacije u skladu s člankom 362., 369.d ili 369.q Direktive 2006/112/EZ ako je porezni obveznik prethodno primjenjivao ili trenutačno primjenjuje jednu od tih odredaba

                        Pojedinačni identifikacijski broj ili brojevi za PDV koje je dodijelila država članica identifikacije u skladu s člankom 362., 369.d ili 369.q Direktive 2006/112/EZ ako je porezni obveznik prethodno primjenjivao ili trenutačno primjenjuje jednu od tih odredaba

                        Pojedinačni identifikacijski broj posrednika koji je dodijelila država članica identifikacije u skladu s člankom 369.q stavkom 2. Direktive 2006/112/EZ

               (1)  Zadani format: EUxxxyyyyyz, pri čemu je: xxx troznamenkasta ISO brojčana oznaka države članice identifikacije; yyyyy peteroznamenkasta brojčana oznaka koju je dodijelila država članica identifikacije; a z je kontrolni broj.

               (2)  Zadani format: IMxxxyyyyyyz, pri čemu je: xxx troznamenkasta ISO brojčana oznaka države članice identifikacije; yyyyyy šesteroznamenkasta brojčana oznaka koju je dodijelila država članica identifikacije; a z je kontrolni broj.

               (3)  Zadani format: INxxxyyyyyyz, pri čemu je: xxx troznamenkasta ISO brojčana oznaka države članice identifikacije; yyyyyy šesteroznamenkasta brojčana oznaka koju je dodijelila država članica identifikacije; a z je kontrolni broj.

               (4)  Obvezno ako u polje 2.a nije unesen identifikacijski broj za PDV.

               (5)  Poštanski broj treba navesti ako postoji.

               (6)  Ako poreznog obveznika ne zastupa posrednik.

               (7)  Ako poreznog obveznika zastupa posrednik.

               (8)  Broj BIC nije obvezan.

               (9)  Ako postoji više trajnih poslovnih nastana ili više od jedne države članice iz koje se otprema ili prevozi roba, upotrijebite polja 13.1, 13.2 itd.

               (10)  Ako postoji više trajnih poslovnih nastana i/ili lokacija iz kojih se otprema ili prevozi roba, upotrijebite polja 14.1, 14.2 itd.

               (11)  Ako postoji više identifikacijskih brojeva za PDV koje su države članice dodijelile poreznom obvezniku koji nema poslovni nastan, upotrijebite polja 15.1, 15.2 itd.

               (12)  Navedeni datum može u određenim ograničenim slučajevima biti raniji od datuma registracije u okviru odredbe.

               (13)  Datum početka primjene odredbe identičan je datumu u polju 19 stupca D, a u slučaju predregistracije u skladu s člankom 2. trećim stavkom Provedbene uredbe Vijeća (EU) 2019/2026 ne može biti raniji od 1. siječnja 2021.

               (14)  U ovom polju potrebno samo naznačiti da ili ne.

            PRILOG II.
            Podaci o statusu poreznog obveznika ili posrednika u registru države članice identifikacije

                        Pojedinačni identifikacijski broj za PDV koji je dodijelila država članica identifikacije, uključujući oznaku zemlje

                        Pojedinačni identifikacijski broj posrednika koji je dodijelila država članica identifikacije, uključujući oznaku zemlje

                        Datum stupanja promjene na snagu

                        Razlog promjene statusa poreznog obveznika u registru upotrebom sljedećih oznaka:

                                    (1)

                                    porezni obveznik ili, ako je primjenjivo, posrednik koji djeluje u njegovo ime obavijestio je državu članicu identifikacije da porezni obveznik više ne obavlja isporuke usluga i/ili robe obuhvaćene posebnom odredbom;

                                    (2)

                                    država članica identifikacije smatra da je porezni obveznik prestao obavljati oporezive djelatnosti obuhvaćene posebnom odredbom;

                                    (3)

                                    porezni obveznik više ne ispunjava potrebne uvjete za primjenu posebne odredbe;

                                    (4)

                                    porezni obveznik neprekidno krši pravila posebne odredbe;

                                    (5)

                                    porezni obveznik ili posrednik koji djeluje u njegovo ime zatražio je da dobrovoljno prestane primjenjivati odredbu;

                                    (6)

                                    porezni obveznik zatražio je identifikaciju u novoj državi članici identifikacije.

                        Razlog promjene statusa posrednika u registru upotrebom sljedećih oznaka:

                                    (2)

                                    posrednik ne djeluje kao posrednik u ime nijednog poreznog obveznika koji primjenjuje odredbu za uvoz u razdoblju od dva uzastopna kalendarska tromjesečja;

                                    (3)

                                    posrednik više ne ispunjava uvjete potrebne za djelovanje u tom svojstvu;

                                    (4)

                                    posrednik neprekidno krši pravila odredbe za uvoz;

                                    (5)

                                    posrednik je zatražio da dobrovoljno prestane djelovati kao posrednik;

                                    (6)

                                    posrednik je zatražio identifikaciju u novoj državi članici identifikacije.

            PRILOG III.
            Prijave PDV-a

                           Dio 1.: Opće informacije

                        Stupac A

                        Stupac B

                        Stupac C

                        Stupac D

                        Broj polja

                        Odredba za ne-Uniju

                        Odredba za Uniju

                        Odredba za uvoz

                              Jedinstveni poziv na broj

                            (1):

                        1.

                        Pojedinačni identifikacijski broj za PDV koji dodjeljuje država članica identifikacije u skladu s člankom 362. Direktive 2006/112/EZ

                        Pojedinačni identifikacijski broj za PDV koji dodjeljuje država članica identifikacije u skladu s člankom 369.d Direktive 2006/112/EZ, uključujući oznaku zemlje

                        Pojedinačni identifikacijski broj za PDV koji dodjeljuje država članica identifikacije u skladu s člankom 369.q stavkom 1. ili 3. Direktive 2006/112/EZ

                        1.a

                        Ako poreznog obveznika zastupa posrednik, pojedinačni identifikacijski broj tog posrednika dodijeljen u skladu s člankom 369.q stavkom 2. Direktive 2006/112/EZ

                        2

                        Porezno razdoblje  (2)

                        Porezno razdoblje  (2)

                        Porezno razdoblje  (2)

                        2.a

                        Datum početka i datum završetka razdoblja  (4)

                        Datum početka i datum završetka razdoblja  (4)

                        Datum početka i datum završetka razdoblja  (4)

                        3.

                        Valuta

                        Valuta

                        Valuta

                           Dio 2.: Za svaku državu članicu potrošnje u kojoj postoji obveza plaćanja PDV-a
                            (6)

                           2(a) usluge isporučene
                           iz države članice identifikacije i trajnih poslovnih nastana izvan Unije

                           2(b) isporuke robe koja je otpremljena ili prevezena iz države članice identifikacije
                            (7)

                        4.1.

                        Oznaka države članice potrošnje

                        Oznaka države članice potrošnje

                        Oznaka države članice potrošnje

                        5.1.

                        Standardna stopa PDV-a u državi članici potrošnje  (8)

                        Standardna stopa PDV-a u državi članici potrošnje  (8)

                        Standardna stopa PDV-a u državi članici potrošnje  (8)

                        6.1.

                        Snižena stopa PDV-a u državi članici potrošnje  (8)

                        Snižena stopa PDV-a u državi članici potrošnje  (8)

                        Snižena stopa PDV-a u državi članici potrošnje  (8)

                        7.1.

                        Porezna osnovica po standardnoj stopi  (8)

                        Porezna osnovica po standardnoj stopi  (8)

                        Porezna osnovica po standardnoj stopi  (8)

                        8.1.

                        Iznos PDV-a po standardnoj stopi  (8)

                        Iznos PDV-a po standardnoj stopi  (8)

                        Iznos PDV-a po standardnoj stopi  (8)

                        9.1.

                        Porezna osnovica po sniženoj stopi  (8)

                        Porezna osnovica po sniženoj stopi  (8)

                        Porezna osnovica po sniženoj stopi  (8)

                        10.1.

                        Iznos PDV-a po sniženoj stopi  (8)

                        Iznos PDV-a po sniženoj stopi  (8)

                        Iznos PDV-a po sniženoj stopi  (8)

                        11.1.

                        Ukupni iznos PDV-a za plaćanje

                        Ukupni iznos PDV-a za plaćanje za isporuke usluga navedenih u dijelu 2(a) i isporuke robe navedene u dijelu 2(b)

                        Ukupni iznos PDV-a za plaćanje

                           2(c) usluge isporučene iz trajnih poslovnih nastana u državama članicama koje nisu država članica identifikacije
                            (9)

                           2(d) isporuke robe koja je otpremljena ili prevezena iz države članice koja nije država članica identifikacije
                            (10)
                            (11)

                        12.1.

                        Oznaka države članice potrošnje

                        13.1.

                        Standardna stopa PDV-a u državi članici potrošnje  (8)

                        14.1.

                        Snižena stopa PDV-a u državi članici potrošnje  (8)

                        15.1.

                        Pojedinačni identifikacijski broj za PDV ili, ako nije dostupan, referentni porezni broj, uključujući oznaku zemlje:

                                    —

                                    trajnog poslovnog nastana iz kojeg se isporučuju usluge; ili

                                    —

                                    poslovnog nastana iz kojeg se otprema ili prevozi roba.

                              Ako se roba isporučuje u skladu s člankom 14.a stavkom 2. Direktive 2006/112/EZ, a porezni obveznik nema identifikacijski broj za PDV ni referentni porezni broj u državi članici iz koje se roba otprema ili prevozi, i dalje se mora navesti oznaka te države članice.

                        16.1.

                        Porezna osnovica po standardnoj stopi  (8)

                        17.1.

                        Iznos PDV-a po standardnoj stopi  (8)

                        18.1.

                        Porezna osnovica po sniženoj stopi  (8)

                        19.1.

                        Iznos PDV-a po sniženoj stopi  (8)

                        20.1.

                        Ukupni iznos PDV-a za plaćanje za isporuke usluga navedenih u dijelu 2(c) i isporuke robe navedene u dijelu 2(d)

                           2(e) ukupni zbroj za isporuke iz države članice identifikacije, isporuke robe iz druge države članice i usluge isporučene iz svih trajnih poslovnih nastana koji nisu u državi članici identifikacije

                        21.1.

                        Ukupni iznos PDV-a za plaćanje (polje 11.1 + polje 11.2 … + polje 20.1 + polje 20.2 ...)

                           Dio 3.: Za svaku državu članicu potrošnje za koju je proveden ispravak PDV-a

                        22.1.

                        Porezno razdoblje  (2)

                        Porezno razdoblje  (2)

                        Porezno razdoblje  (3)

                        23.1.

                        Oznaka države članice potrošnje

                        Oznaka države članice potrošnje

                        Oznaka države članice potrošnje

                        24.1.

                        Ukupni iznos PDV-a koji proizlazi iz ispravaka isporuka  (12)

                        Ukupni iznos PDV-a koji proizlazi iz ispravaka isporuka  (12)

                        Ukupni iznos PDV-a koji proizlazi iz ispravaka isporuka  (12)

                           Dio 4.: Razlika PDV-a za plaćanje za svaku državu članicu potrošnje

                        25.1.

                        Ukupni iznos PDV-a za plaćanje uključujući ispravke prethodnih prijava po državi članici (polje 11.1 + polje 11.2 ... + polje 24.1 + polje 24.2 …)  (12)

                        Ukupni iznos PDV-a za plaćanje uključujući ispravke prethodnih prijava po državi članici (polje 21.1 + polje 21.2 ... + polje 24.1 + polje 24.2 …)  (12)

                        Ukupni iznos PDV-a za plaćanje uključujući ispravke prethodnih prijava po državi članici (polje 11.1 + polje 11.2 ... + polje 24.1 + polje 24.2 …)  (12)

                           Dio 5.: Ukupni iznos PDV-a za plaćanje za sve države članice potrošnje

                        26.

                        Ukupni iznos PDV-a za plaćanje za sve države članice (polje 25.1 + 25.2 …)  (13)

                        Ukupni iznos PDV-a za plaćanje za sve države članice (polje 25.1 + 25.2 …)  (13)

                        Ukupni iznos PDV-a za plaćanje za sve države članice (polje 25.1 + 25.2 …)  (13)

               (1)  Jedinstveni poziv na broj koji je dodijelila država članica identifikacije sadržava oznaku države članice identifikacije/PDV broj/razdoblje – CZ/xxxxxxxxx/Q1.gggg (ili /M01.gggg za odredbu za uvoz) + vremenski žig. Država članica identifikacije taj broj dodjeljuje prije prijenosa prijave drugim uključenim državama članicama.

               (2)  Odnosi se na kalendarska tromjesečja: Q1.gggg – Q2.gggg – Q3.gggg – Q4.gggg. Ako treba primijeniti ispravak na više od jednog poreznog razdoblja u dijelu 3., upotrijebite polja 22.1.1, 22.1.2 itd.

               (3)  Odnosi se na kalendarske mjesece: M01.gggg – M02.gggg – M03.gggg – itd. Ako treba primijeniti ispravak na više od jednog poreznog razdoblja u dijelu 3., upotrijebite polja 22.1.1, 22.1.2 itd.

               (4)  Popunjava se samo u slučajevima kad porezni obveznik podnosi više od jedne prijave PDV-a za isto tromjesečje. Odnosi se na kalendarske dane: dd.mm.gggg – dd.mm.gggg.

               (5)  Popunjava se samo u slučajevima kad porezni obveznik/posrednik podnosi više od jedne prijave PDV-a za isti mjesec. Odnosi se na kalendarske dane: dd.mm.gggg – dd.mm.gggg.

               (6)  Ako postoji više država članica potrošnje.

               (7)  Uključujući isporuke uz upotrebu elektroničkog sučelja iz članka 14.a stavka 2. Direktive 2006/112/EZ ako oprema ili prijevoz te robe počinje i završava u državi članici identifikacije.

               (8)  Ako je tijekom razdoblja prijave primijenjeno više od jedne standardne stope, upotrijebite polja 5.1.2, 7.1.2, 8.1.2, 13.1.2, 16.1.2, 17.1.2, itd. Ako je primijenjeno više od jedne snižene stope PDV-a, upotrijebite polja 6.1.2, 9.1.2, 10.1.2, 14.1.2, 18.1.2, 19.1.2, itd.

               (9)  Ako postoji više od jednog trajnog poslovnog nastana, upotrijebite polja od 12.2 do 20.2 itd.

               (10)  Ako se roba otprema ili prevozi iz više od jedne države članice koja nije država članica identifikacije, upotrijebite polja od 12.2 do 20.2 itd.

               (11)  Uključujući isporuke uz upotrebu elektroničkog sučelja iz članka 14.a stavka 2. Direktive 2006/112/EZ ako oprema ili prijevoz te robe počinje i završava u istoj državi članici.

               (12)  Ovaj iznos može biti negativan.

               (13)  Negativni iznosi u poljima 25.1, 25.2 itd. ne mogu se uzeti u obzir.


title: Provedbena Uredba Komisije (EU) 2020/196 оd 13. veljače 2020. o produljenju odobrenja endo-1,4-beta-ksilanaze dobivene od Aspergillus niger CBS 109.713 kao dodatka hrani za piliće za tov, purane za tov, purane uzgajane za rasplod, manje značajne vrste ptica (osim ptica nesilica) i ukrasne ptice te o stavljanju izvan snage uredaba (EZ) br. 1380/2007, (EZ) br. 1096/2009 i Provedbene uredbe (EU) br. 843/2012 (nositelj odobrenja BASF SE) (Tekst značajan za EGP)

text:
                  14.2.2020

                  HR

                  Službeni list Europske unije

                  L 42/1

         PROVEDBENA UREDBA KOMISIJE (EU) 2020/196
         оd 13. veljače 2020.
         o produljenju odobrenja endo-1,4-beta-ksilanaze dobivene od Aspergillus niger CBS 109.713 kao dodatka hrani za piliće za tov, purane za tov, purane uzgajane za rasplod, manje značajne vrste ptica (osim ptica nesilica) i ukrasne ptice te o stavljanju izvan snage uredaba (EZ) br. 1380/2007, (EZ) br. 1096/2009 i Provedbene uredbe (EU) br. 843/2012 (nositelj odobrenja BASF SE)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje takvog odobrenja.

                     (2)

                     Endo-1,4-beta-ksilanaza dobivena od Aspergillus niger CBS 109.713 odobrena je na 10 godina kao dodatak hrani za purane za tov Uredbom Komisije (EZ) br. 1380/2007 (2), za patke i piliće za tov Uredbom Komisije (EZ) br. 1096/2009 (3) i za purane uzgajane za rasplod, manje značajne vrste ptica za tov i uzgajane za nesenje ili za rasplod te za ukrasne ptice Provedbenom uredbom Komisije (EU) br. 843/2012 (4).

                     (3)

                     U skladu s člankom 14. stavkom 1. Uredbe (EZ) br. 1831/2003 nositelj navedenog odobrenja podnio je zahtjev za produljenje odobrenja endo-1,4-beta-ksilanaze dobivene od Aspergillus niger CBS 109.713 kao dodatka hrani za piliće za tov, purane za tov, purane uzgajane za rasplod, manje značajne vrste ptica (osim ptica nesilica) i ukrasne ptice, u kojem se traži da se taj dodatak razvrsta u kategoriju dodataka „zootehnički dodaci”. Uz zahtjev su priloženi podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 27. veljače 2019. (5) zaključila da je podnositelj zahtjeva dostavio podatke kojima se dokazuje da dodatak ispunjuje uvjete odobrenja. Agencija je navela da je dodatak siguran za ciljne vrste, za potrošače i okoliš. Osim toga je zaključila i da se smatra da taj dodatak može uzrokovati preosjetljivost kože i dišnih organa. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena endo-1,4-beta-ksilanaze dobivene od Aspergillus niger CBS 109.713 pokazala je da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje endo-1,4-beta-ksilanaze dobivene od Aspergillus niger CBS 109.713 kao dodatka hrani za životinje u skladu s uvjetima iz Priloga ovoj Uredbi, uredbe (EZ) br. 1380/2007, (EZ) br. 1096/2009 i Provedbenu uredbu (EU) br. 843/2012 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „tvari za poticanje probavljivosti”, produljuje se podložno uvjetima utvrđenima u tom prilogu.

            Članak 2.
            Uredbe (EZ) br. 1380/2007, (EZ) br. 1096/2009 i Provedbena uredba (EU) br. 843/2012 stavljaju se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EZ) br. 1380/2007 od 26. studenoga 2007. o odobrenju endo-1,4-beta-ksilanaze (Natugrain Wheat TS) kao dodatka hrani za životinje (SL L 309, 27.11.2007., str. 21.).

            (3)  Uredba Komisije (EZ) br. 1096/2009 od 16. studenoga 2009. o odobrenju enzimskog pripravka endo-1,4-beta-ksilanaze dobivenog od Aspergillus niger (CBS 109.713), kao dodatka hrani za piliće za tov i o odobrenju novog korištenja tog pripravka kao dodatka hrani za patke (nositelj odobrenja BASF SE) i o izmjeni Uredbe (EZ) br. 1458/2005 (SL L 301, 17.11.2009., str. 3).

            (4)  Provedbena uredba Komisije (EU) br. 843/2012 od 18. rujna 2012. o odobrenju endo-1,4-beta-ksilanaze dobivene od Aspergillus niger (CBS 109.713) kao dodatka hrani za životinje, za purane uzgajane za rasplod, manje značajne vrste ptica za tov i uzgajane za nesenje ili rasplod te ukrasne ptice (nositelj odobrenja BASF SE) (SL L 252, 19.9.2012., str. 23).

            (5)  EFSA Journal 2019.; 17(3):5652.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinica aktivnosti/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti

                        4a62

                        BASF SE

                        Endo-1,4-beta-ksilanaza
                        EC 3.2.1.8

                           Sastav dodatka

                        Pripravak endo-1,4-beta-ksilanaze
                        dobivene od Aspergillus niger (CBS 109.713), s najmanjom aktivnošću od:
                        Kruti oblik: 5 600  TXU (1) /g
                        Tekući oblik: 5 600  TXU/ml

                        Purani za tov
                        Purani uzgajani za rasplod

                        –

                        560 TXU

                        –

                                    1.

                                    U uputama za uporabu dodatka i premiksâ moraju se navesti uvjeti skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.

                        5.3.2030.

                           Karakteristike aktivne tvari:

                        Endo-1,4-beta-ksilanaza dobivena od Aspergillus niger (CBS 109.713)

                        Pilići za tov
                        Ukrasne ptice
                        Manje značajne vrste ptica osim ptica nesilica

                        –

                        280 TXU

                        –

                           Analitička metoda
                            (2)

                        Viskozimetrijska metoda temeljena na smanjenju viskoznosti nastale djelovanjem endo-1,4-beta-ksilanaze na supstrat koji sadržava ksilan (arabinoksilan pšenice) pri pH 3,5 i 55 °C.

               (1)  1 TXU je količina enzima koja oslobađa 5 mikromola reducirajućih šećera (ekvivalenta ksiloze) iz arabinoksilana pšenice po minuti pri pH 3,5 i 55 °C.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/197 оd 13. veljače 2020. o odobrenju bojila Allura red AC kao dodatka hrani za mačke i pse (Tekst značajan za EGP)

text:
                  14.2.2020

                  HR

                  Službeni list Europske unije

                  L 42/4

         PROVEDBENA UREDBA KOMISIJE (EU) 2020/197
         оd 13. veljače 2020.
         o odobrenju bojila Allura red AC kao dodatka hrani za mačke i pse
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     U skladu s Direktivom 70/524/EEZ bojilo Allura red AC odobreno je bez vremenskog ograničenja kao dodatak hrani za pse i mačke koji pripada skupini „bojila, uključujući pigmente” pod naslovom „bojila koja su u skladu s pravilima Zajednice dopuštena za bojenje hrane”. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu bojila Allura red AC kao dodatka hrani za pse i mačke. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci” i u funkcionalnu skupinu „bojila”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojim je mišljenjima od 24. travnja 2012. (3), 15. svibnja 2013. (4) i 20. listopada 2015. (5) zaključila da bojilo Allura red AC u predloženim uvjetima uporabe nema štetan učinak na zdravlje životinja ni na okoliš, ali je zaključila i to da bi tu tvar u slučaju kontakta s kožom, očima ili pri udisanju trebalo smatrati potencijalno štetnom za korisnika dodatka. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. U skladu s Uredbom Komisije (EZ) br. 429/2008 (6) u fazi I. procjene rizika za okoliš utvrđeno je da se bojilo Allura red AC, kao dodatak namijenjen životinjama koje se ne koriste za proizvodnju hrane, izuzima od daljnje procjene s obzirom na to da vjerojatno nema znatan utjecaj na okoliš jer Agencija u gore navedenim mišljenjima nije utvrdila znanstveno utemeljene razloge za zabrinutost. Agencija je zaključila i da je predmetni dodatak djelotvoran u povećavanju boje hrane za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena bojila Allura red AC pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetnu tvar bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Prijelazne mjere

               1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 5. rujna 2020. u skladu s pravilima primjenjivima prije 5. ožujka 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 5. ožujka 2022. u skladu s pravilima primjenjivima prije 5. ožujka 2020., mogu se nastaviti stavljati na tržište i upotrebljavati dok se ne potroše postojeće zalihe.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2012.; 10(5):2675.

            (4)  EFSA Journal 2013.;11(6):3234.

            (5)  EFSA Journal 2015.; 13(11):4270.

            (6)  Uredba Komisije (EZ) br. 429/2008 od 25. travnja 2008. o detaljnim pravilima za provedbu Uredbe (EZ) br. 1831/2003 Europskog parlamenta i Vijeća u pogledu pripreme i podnošenja zahtjeva te procjene i odobravanja dodataka hrani za životinje (SL L 133, 22.5.2008., str. 1.).

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: bojila. i. tvari koje povećavaju ili obnavljaju boju u hrani za životinje

                        2a129

                        Allura Red AC

                           Sastav dodatka:

                        Osnovni sastojak bojila Allura Red AC jest natrijeva sol.
                        Kruti oblik (prah ili zrnca)

                           Značajke aktivne tvari kao natrijeve soli:

                        Allura Red AC u osnovi se sastoji od dinatrijeva 2-hidroksi-1-(2-metoksi-5-metil-4-sulfonatofenilazo)naftalen-6-sulfonata i bojila sličnih glavnom bojilu, uz natrijev klorid i/ili natrijev sulfat kao osnovne neobojene sastojke.
                        Dopuštene su i kalcijeva i kalijeva sol.
                        Kruti oblik (prah ili zrnca) proizveden kemijskom sintezom
                        Kemijska formula: C18H14N2Na2O8S2

                        CAS broj: 25956-17-6
                        Kriteriji čistoće
                        Sadržaj najmanje 85 % ukupne tvari za bojenje, izražen kao natrijeva sol (analiza)
                        Tvari netopljive u vodi: ≤ 0,2 %
                        Bojila slična glavnom bojilu: ≤ 3 %
                        Organski spojevi, osim
                        bojila:

                                    —

                                    natrijeva sol 6-hidroksi-2-naftalensulfonske kiseline: ≤ 0,3 %

                                    —

                                    4-amino-5-metoksi-2-metilbenzensulfonska kiselina: ≤ 0,2 %

                                    —

                                    dinatrijeva sol 6,6-oksibis(2-naftalensulfonske kiseline): ≤ 1 %

                              Nesulfonirani primarni aromatski amini: ≤ 0,01 % (izraženo kao anilin)
                        Eterski ekstrakt: ≤ 0,2 % od otopine s pH 7

                           Analitička metoda
                            (1)

                        Za kvantifikaciju bojila Allura Red AC u dodatku hrani za životinje:

                                    —

                                    spektrofotometrija pri 504 nm (Uredba Komisije (EU) 231/2012 uz upućivanje na monografiju Zajedničkog stručnog odbora FAO-a/WHO-a o prehrambenim dodacima (JECFA) br. 1 (sv. 4.))

                                    —

                                    Za kvantifikaciju bojila Allura Red AC u hrani za životinje:

                                    —

                                    tekućinska kromatografija visoke djelotvornosti s tandemskom masenom spektrometrijom (LC-MS/MS)

                        Mačke

                        –

                        –

                        308

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                        5.3.2030.

                        Psi

                        –

                        –

                        370

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena Uredba Komisije (EU) 2020/198 оd 13. veljače 2020. o utvrđivanju pravila za primjenu Uredbe (EU) br. 251/2014 Europskog parlamenta i Vijeća u pogledu uspostave registra oznaka zemljopisnog podrijetla zaštićenih u sektoru aromatiziranih proizvoda od vina i u pogledu navođenja postojećih oznaka zemljopisnog podrijetla u tom registru

text:
                  14.2.2020

                  HR

                  Službeni list Europske unije

                  L 42/8

         PROVEDBENA UREDBA KOMISIJE (EU) 2020/198
         оd 13. veljače 2020.
         o utvrđivanju pravila za primjenu Uredbe (EU) br. 251/2014 Europskog parlamenta i Vijeća u pogledu uspostave registra oznaka zemljopisnog podrijetla zaštićenih u sektoru aromatiziranih proizvoda od vina i u pogledu navođenja postojećih oznaka zemljopisnog podrijetla u tom registru
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 251/2014 Europskog parlamenta i Vijeća od 26. veljače 2014. o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina i stavljanju izvan snage Uredbe Vijeća (EEZ) br. 1601/91 (1), a posebno njezin članak 21. i članak 26. stavke 1. i 3.,
         budući da:

                     (1)

                     U Prilogu II. Uredbi Vijeća (EEZ) br. 1601/91 (2) utvrđen je popis oznaka zemljopisnog podrijetla aromatiziranih proizvoda od vina zaštićenih na temelju te uredbe. Uredba (EEZ) br. 1601/91 stavljena je izvan snage i zamijenjena Uredbom (EU) br. 251/2014. U poglavlju III. Uredbe (EU) br. 251/2014 utvrđena su pravila o zaštiti oznaka zemljopisnog podrijetla u sektoru aromatiziranih vina. U tom poglavlju Komisija se među ostalim ovlašćuje za donošenje provedbenih akata o uspostavi i održavanju javno dostupnog elektroničkog registra oznaka zemljopisnog podrijetla aromatiziranih proizvoda od vina zaštićenih na temelju te uredbe. Taj bi registar trebao biti smješten na internetskoj stranici Komisije.

                     (2)

                     U skladu s člankom 26. stavkom 1. Uredbe (EU) br. 251/2014 postojeće oznake zemljopisnog podrijetla aromatiziranih proizvoda od vina koje su navedene u Prilogu II. Uredbi (EEZ) br. 1601/91 ili koje su podnesene državi članici i koje je ona odobrila prije 27. ožujka 2014. automatski su zaštićene kao oznake zemljopisnog podrijetla na temelju te uredbe. Međutim, u skladu s člankom 26. stavkom 3. Uredbe iz registra bi trebalo ukloniti postojeće oznake zemljopisnog podrijetla za koje predmetna država članica nije do 28. ožujka 2017. dostavila Komisiji tehnički dokument i nacionalnu odluku o odobrenju.

                     (3)

                     Do 28. ožujka 2017. Komisija je zaprimila tehničke dokumente i nacionalne odluke o odobrenju za postojeće oznake zemljopisnog podrijetla aromatiziranih proizvoda od vina navedene u Prilogu II. Uredbi (EEZ) br. 1601/91 „Nürnberger Glühwein” (17. ožujka 2017.), „Samoborski bermet” (23. ožujka 2017.), „Thüringer Glühwein” (17. ožujka 2017.) i „Vermut di Torino” ili „Vermouth di Torino” (24. ožujka 2017.).

                     (4)

                     Oznaku zemljopisnog podrijetla „Vino Naranja del Condado de Huelva” odobrila je Španjolska 6. srpnja 2011. Komisija je 14. ožujka 2017. zaprimila odgovarajući tehnički dokument i nacionalnu odluku o odobrenju.

                     (5)

                     Komisija je ocijenila postojeće oznake zemljopisnog podrijetla „Nürnberger Glühwein”, „Samoborski bermet”, „Thüringer Glühwein”, „Vermut di Torino” ili „Vermouth di Torino” te „Vino Naranja del Condado de Huelva” i donijela zaključak da odgovaraju definiciji oznake zemljopisnog podrijetla navedenoj u članku 2. točki 3. Uredbe (EU) br. 251/2014.

                     (6)

                     Stoga bi postojeće oznake zemljopisnog podrijetla „Nürnberger Glühwein”, „Samoborski bermet”, „Thüringer Glühwein”, „Vermut di Torino” ili „Vermouth di Torino” i „Vino Naranja del Condado de Huelva” trebalo navesti u registru kao oznake zemljopisnog podrijetla za aromatizirane proizvode od vina zaštićene na temelju Uredbe (EU) br. 251/2014.

                     (7)

                     Komisija nije zaprimila tehnički dokument ni nacionalnu odluku o odobrenju za postojeću oznaku zemljopisnog podrijetla „Vermouth de Chambéry”. Postojeća oznaka zemljopisnog podrijetla „Vermouth de Chambéry” stoga je od 29. ožujka 2017. izgubila zaštitu. Budući da registar tek treba biti uspostavljen, Komisija naziv „Vermouth de Chambéry” ne bi trebala navesti u registru.

                     (8)

                     Radi jasnoće i u skladu sa zahtjevom podnositelja zahtjeva, naziv postojeće talijanske oznake zemljopisnog podrijetla navedene u Prilogu II. Uredbi (EEZ) 1601/91 kao „Vermouth di Torino” ili „Vermut di Torino”, ovisno o jezičnoj verziji Uredbe, trebalo bi upisati u registar kao „Vermut di Torino” / „Vermouth di Torino”,

               DONIJELA JE OVU UREDBU:

            Članak 1.
            Registar

               1.   Ovime se, s pomoću digitalnog sustava koji je Komisija dužna učiniti dostupnim javnosti, uspostavlja elektronički registar oznaka zemljopisnog podrijetla za aromatizirane proizvode od vina („registar”) iz članka 21. Uredbe (EU) br. 251/2014.

               2.   U registru se navode nazivi aromatiziranih proizvoda od vina zaštićenih kao oznake zemljopisnog podrijetla na temelju Uredbe (EU) br. 251/2014.

            Članak 2.
            Postojeće oznake zemljopisnog podrijetla
            Sljedeće postojeće oznake zemljopisnog podrijetla navode se u registru kao oznake zemljopisnog podrijetla zaštićene u skladu s Uredbom (EU) br. 251/2014:

                        (a)

                        „Nürnberger Glühwein”;

                        (b)

                        „Samoborski bermet”;

                        (c)

                        „Thüringer Glühwein”;

                        (d)

                        „Vermut di Torino” / „Vermouth di Torino”;

                        (e)

                        „Vino Naranja del Condado de Huelva”.

            Članak 3.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 84, 20.3.2014., str. 14.

            (2)  Uredba Vijeća (EEZ) br. 1601/91 od 10. lipnja 1991. o utvrđivanju općih pravila o određivanju, opisivanju i prezentiranju aromatiziranih vina, aromatiziranih pića na bazi vina i aromatiziranih koktela na bazi vina (SL L 149, 14.6.1991., str. 1.).


title: Provedbena uredba Komisije (EU) 2020/199 оd 13. veljače 2020. o uvođenju obveze evidentiranja uvoza proizvoda od beskonačnih filamentnih staklenih vlakana podrijetlom iz Egipta

text:
                  14.2.2020

                  HR

                  Službeni list Europske unije

                  L 42/10

         PROVEDBENA UREDBA KOMISIJE (EU) 2020/199
         оd 13. veljače 2020.
         o uvođenju obveze evidentiranja uvoza proizvoda od beskonačnih filamentnih staklenih vlakana podrijetlom iz Egipta
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (1) („osnovna uredba”), a posebno njezin članak 24. stavak 5.a,
         nakon obavješćivanja država članica,
         budući da:

                     (1)

                     Europska komisija („Komisija”) najavila je 7. lipnja 2019. u obavijesti objavljenoj u Službenom listu Europske unije (2) („obavijest o pokretanju postupka”) pokretanje antisubvencijskog postupka u vezi s uvozom proizvoda od beskonačnih filamentnih staklenih vlakana podrijetlom iz Egipta u Uniju.

                     (2)

                     Antisubvencijski postupak pokrenut je nakon pritužbe koju je 24. travnja 2019. podnijelo Europsko udruženje proizvođača staklenih vlakana „APFE” („podnositelj pritužbe”) u ime proizvođača koji čine više od 25 % ukupne proizvodnje proizvoda od beskonačnih filamentnih staklenih vlakana u Uniji.

                     (3)

                     Ovaj antisubvencijski ispitni postupak Komisija provodi nakon što je 3. svibnja 2019. pokrenula zasebni ispitni postupak kako bi ispitala postojanje štetnog dampinga koji se odnosi na isti proizvod, ali podrijetlom iz Egipta i Bahreina (3).

                     (4)

                     Ispitnim postupkom o subvencioniranju i šteti obuhvaćeno je razdoblje od 1. travnja 2018. do 31. ožujka 2019. („razdoblje ispitnog postupka”). Ispitivanjem kretanja relevantnih za procjenu štete obuhvaćeno je razdoblje od 1. siječnja 2016. do kraja razdoblja ispitnog postupka („razmatrano razdoblje”).

               1.   Proizvod koji podliježe evidentiranju

                     (5)

                     Proizvod koji podliježe evidentiranju („predmetni proizvod”) jesu rezani strukovi od staklenih vlakana, dužine ne veće od 50 mm („rezani strukovi”); roving od staklenih vlakana, osim impregniranog i prevučenog te s gubitkom mase pri žarenju većim od 3 % (kako je utvrđeno normom ISO 1887) („roving”); te mat izrađen od filamentnih staklenih vlakana, osim mata od staklene vune („mat”) podrijetlom iz Egipta, trenutačno razvrstan u oznake KN 7019 11 00, ex 7019 12 00, 7019 31 00 (oznake TARIC 7019120022, 7019120025, 7019120026 i 7019120039). Predmetni proizvod poznat je kao „ojačanja od staklenih vlakana”.

               2.   Razlozi za registraciju

                     (6)

                     U skladu s člankom 24. stavkom 5.a osnovne uredbe, Komisija nalaže carinskim tijelima da poduzmu odgovarajuće mjere evidentiranja uvoza tijekom razdoblja prethodnog objavljivanja u skladu s člankom 29.a tako da se na taj uvoz mjere mogu naknadno primijeniti od datuma takve evidencije, osim ako ima dovoljno dokaza da zahtjevi iz članka 16. stavka 4. točaka (c) ili (d) osnovne uredbe nisu ispunjeni.

                     (7)

                     Komisija je stoga analizirala zahtjeve iz članka 16. stavka 4. točaka (c) i (d) osnovne uredbe o tome treba li evidentirati uvoz tijekom razdoblja prethodnog objavljivanja.

                     (8)

                     U tim se člancima od Komisije traži da ispita:

                                 —

                                 postoje li kritične okolnosti u kojima je, za navedeni subvencionirani proizvod, nastala teško popravljiva šteta, radi masivnog uvoza u relativno kratkom razdoblju, proizvoda koji koristi subvencije protiv kojih se mogu uvesti kompenzacijske mjere, i

                                 —

                                 smatra li se potrebnim retroaktivno ocjenjivanje kompenzacijskih pristojbi na taj uvoz kako bi se spriječilo ponavljanje štete.

               2.1.   Proizvod za koji se primaju subvencije protiv kojih se mogu uvesti kompenzacijske mjere

                     (9)

                     U pogledu subvencioniranja Komisija u ovoj fazi ima na raspolaganju dovoljno dokaza da se izvoz predmetnog proizvoda iz Egipta subvencionira te da je proizvođač izvoznik Jushi u Egiptu ostvario korist od tih subvencija tijekom razdoblja ispitnog postupka.

                     (10)

                     Prakse subvencioniranja navedene u pritužbi uključuju sljedeće:

                                 —

                                 izravni prijenos sredstava,

                                 —

                                 izgubljene ili nenaplaćene državne prihode, i

                                 —

                                 robu ili usluge koje osigurava vlada uz naknadu manju od primjerene.

                     (11)

                     Kako je navedeno u Obavijesti o pokretanju postupka, podnositelj pritužbe tvrdio je da su te mjere subvencije jer se sastoje od financijskog doprinosa vlade Egipta (uključujući javna tijela) i donose korist proizvođaču izvozniku predmetnog proizvoda. Tvrdi se da su subvencije ograničene na određena poduzeća ili industrije ili grupu poduzeća i/ili da su uvjetovane izvoznim rezultatima te se stoga smatraju specifičnim subvencijama protiv kojih se mogu uvesti kompenzacijske mjere.

                     (12)

                     Dokazi o subvencioniranju stavljeni su na raspolaganje u otvorenoj inačici pritužbe i dodatno su analizirani u izvješću o dostatnim dokazima.

                     (13)

                     Komisija u ovoj fazi stoga ima dovoljno dokaza koji ukazuju na to da se izvozom ojačanja od staklenih vlakana iz Egipta ostvaruje korist od subvencija protiv kojih se mogu uvesti kompenzacijske mjere.

               2.2.   Masivan uvoz ojačanja od staklenih vlakana iz Egipta u relativno kratkom razdoblju

                     (14)

                     Izvaci iz baze podataka Surveillance 2, zajedno s podacima iz 2015. iz pritužbe, pokazuju masivan uvoz ojačanja od staklenih vlakana iz Egipta u razdoblju od 2015. do 2018. Obujam uvoza u tom razdoblju povećao se za 200 %, a njegov tržišni udio povećao se s 4,6 % u 2015. na 12,8 % u 2018.

                     (15)

                     Uzimajući u obzir novije podatke, u grafikonu u nastavku prikazana je količina ojačanja od staklenih vlakana uvezenih iz Egipta po tromjesečju od siječnja 2016. do rujna 2019. To obuhvaća razmatrano razdoblje (od 1. tromjesečja 2016. do 1. tromjesečja 2019.) i dva tromjesečja nakon razdoblja ispitnog postupka („RIP”) (2. i 3. tromjesečje 2019.).

                     (16)

                     Za razmatrano razdoblje zabilježeno je znatno povećanje od 130 %, i to s nešto više od 14 000 tona u prvom tromjesečju 2016. na 32 000 tona u prvom tromjesečju 2019., što predstavlja povećanje tržišnog udjela s 5 % na 14 %:

                     (17)

                     Budući da se zasebni antidampinški ispitni postupak spomenut u uvodnoj izjavi 3. odnosi na uvoz istog proizvoda, među ostalim, iz Egipta, pokretanje tog postupka moglo je već utjecati na trgovinske tokove za predmetnu ocjenu. Stoga će se datum pokretanja tog predmeta, odnosno 3. svibnja 2019., smatrati početkom razdoblja nakon pokretanja antidampinškog postupka kako bi se ocijenio razvoj uvoza i u ovom ispitnom postupku.

                     (18)

                     Analiza uvoza iz Egipta tijekom razdoblja nakon pokretanja antidampinškog postupka ne upućuje na to da je masivan uvoz prestao, već da je ostao na istoj razini ili je još veći:

                                 Količine uvoza iz Egipta (u tonama)

                                 Mjesečni prosjek (RIP)

                                 Nakon pokretanja antidampinškog postupka – ukupno  (*2)

                                 Isto razdoblje tijekom RIP-a – ukupno  (*2)

                                 Mjesečni prosjek (nakon pokretanja antidampinškog postupka)

                                 Razlika
                                 Isto razdoblje tijekom RIP-a – nakon pokretanja antidampinškog postupka (ukupno)

                                 Razlika
                                 RIP ukupno – nakon pokretanja antidampinškog postupka (mjesečni prosjek)

                                 Egipat

                                 12 014

                                 91 319

                                 92 286

                                 13 045

                                 – 1 %

                                 + 9 %

                                    Izvor: Baza podataka Surveillance 2.

                     (19)

                     Uzimajući u obzir razdoblje ispitnog postupka i nakon toga, prosječni obujam mjesečnog uvoza od svibnja do studenoga 2019. doista je veći za 9 % od obujma uvoza tijekom razdoblja ispitnog postupka.

                     (20)

                     Ukupna količina ojačanja od staklenih vlakana podrijetlom iz Egipta uvezena u Uniju od svibnja do studenoga 2019. gotovo je na istoj razini kao i ukupna količina uvezena u istom razdoblju 2018.

                     (21)

                     Na temelju prethodno navedene analize Komisija je zaključila da je došlo do masivnog uvoza iz Egipta. Te količine, zajedno s povećanjem tržišnog udjela tijekom cijelog razmatranog razdoblja, smatraju se masivnim uvozom u relativno kratkom razdoblju u smislu članka 16. stavka 4. osnovne uredbe.

                     (22)

                     Povećanje uvoza zapravo se vremenski poklopilo s pokretanjem antidampinškog ispitnog postupka za isti predmetni proizvod, nakon smanjenja i stabilnijeg trenda uvoza u prethodna dva tromjesečja. Razlog tome mogla je biti mogućnost da predmetni proizvod podliježe mjerama trgovinske zaštite.

               2.3.   Kritične okolnosti i teško popravljiva šteta

                     (23)

                     Pritužba sadržava dostatne dokaze da je industrija Unije pretrpjela materijalnu štetu zbog uvoza iz Egipta koja je teško popravljiva te da su zbog tog uvoza nastupile kritične okolnosti.

                     (24)

                     Uvoz iz društva Jushi Egypt u EU znatno se povećao od 2015., kada je Komisija smatrala da industrija Unije nije pretrpjela štetu (4).

                     (25)

                     Komisija ima dostatne dokaze da subvencioniranje proizvođača izvoznika industriji Unije nanosi teško popravljivu materijalnu štetu. Ti se dokazi sastoje od detaljnih podataka koji se navode u pritužbi o ključnim čimbenicima štete iz članka 8. stavka 4. osnovne uredbe.

                     (26)

                     Jedan je od dokaza takvih okolnosti brzo pogoršanje stanja industrije Unije koje obilježava pad dobiti s najviše vrijednosti od 13 % u 2016. na 4,6 % u 2018., kao i gubitak tržišnog udjela od 11 postotnih bodova tijekom istog razdoblja (2016. – 2018.).

                     (27)

                     To se pogoršanje vremenski poklopilo s povećanim obujmom uvoza iz Egipta prikazanim u prethodnom grafikonu i smanjenjem njegove prosječne uvozne cijene kako je opisano u nastavku.

                     (28)

                     Komisija je utvrdila da se prosječna jedinična cijena ojačanja od staklenih vlakana iz Egipta smanjila s 1 007 EUR po toni u prvom tromjesečju 2016. na 904 EUR po toni u RIP-u. Nakon pokretanja antidampinškog ispitnog postupka za isti proizvod iz Egipta, od svibnja 2019. do studenoga 2019., jedinična cijena nastavila se smanjivati do prosjeka od 884 EUR po toni.

                     (29)

                     Kako se navodi u pritužbi, cijena uvoza iz Egipta do 2018. bila je znatno niža u odnosu na cijene industrije Unije, i to za 16 %.

                     (30)

                     Komisija je osim toga procijenila i to je li pretrpljenu štetu teško popraviti. Budući da neki korisnici ojačanja od staklenih vlakana primjenjuju dugotrajne postupke za certifikaciju svojih dobavljača, nakon prelaska na kineskog ili egipatskog dobavljača malo je vjerojatno da će se vratiti proizvođačima iz Unije u kratkoročnom ili čak srednjoročnom razdoblju. Takva opasnost od trajnog gubitka tržišnog udjela ili smanjenja prihoda čini teško popravljivu štetu.

                     (31)

                     Komisija stoga zaključuje da raspoloživi dokazi pokazuju da je industrija Unije pretrpjela štetu koju je teško popraviti te da je riječ o kritičnim okolnostima.

               2.4.   Sprečavanje ponavljanja štete

                     (32)

                     Konačno, s obzirom na podatke utvrđene u prethodnom odjeljku 2.3., Komisija je ocijenila da je potrebno pripremiti moguće retroaktivno uvođenje mjera uvođenjem obveze evidentiranja kako bi se spriječilo ponavljanje štete. Tržišni uvjeti nakon RIP-a doista potvrđuju da se stanje domaće industrije pogoršava zbog znatnog povećanja subvencioniranog uvoza po niskim cijenama.

               2.5.   Zaključak

                     (33)

                     S obzirom na navedeno, Komisija smatra da ne postoje čvrsti dokazi iz kojih proizlazi da u ovom slučaju evidentiranje uvoza predmetnog proizvoda tijekom razdoblja prethodnog objavljivanja nije opravdano.

                     (34)

                     Stoga će Komisija u skladu s člankom 24. stavkom 5.a osnovne uredbe evidentirati uvoz predmetnog proizvoda tijekom razdoblja prethodnog objavljivanja.

               3.   Buduće obveze u pogledu evidentiranog uvoza

                     (35)

                     U skladu s člankom 24. stavkom 5.a osnovne uredbe uvoz predmetnog proizvoda mora podlijegati evidentiranju tijekom razdoblja prethodnog objavljivanja u skladu s člankom 29.a osnovne uredbe.

                     (36)

                     Sve buduće obveze proizlazile bi iz konačnih nalaza ovog antisubvencijskog ispitnog postupka. U ovoj fazi ispitnog postupka još nije moguće procijeniti iznos subvencioniranja u Egiptu. U pritužbi se ne navodi točna procjena iznosa subvencioniranja, koji bi u pravilu trebao poslužiti kao osnova za utvrđivanje kompenzacijskih pristojbi. U pritužbi se navodi samo procjena razine uklanjanja štete za 2018. od 22 %.

                     (37)

                     U skladu s člankom 15. stavkom 1. četvrtim podstavkom osnovne uredbe, procijenjeni iznos obveze bio bi relevantan samo ako bi pristojba temeljena na iznosu subvencija protiv kojih se mogu uvesti kompenzacijske mjere bila viša i Komisija jasno zaključi da nije u interesu Unije uvesti tu višu pristojbu.

               4.   Obrada osobnih podataka

                     (38)

                     Osobni podaci prikupljeni u okviru ovog postupka evidentiranja obrađuju se u skladu s Uredbom (EU) 2018/1725 Europskog parlamenta i Vijeća (5),

               DONIJELA JE OVU UREDBU:

            Članak 1.

               1.   U skladu s člankom 24. stavkom 5.a Uredbe (EU) 2016/1037 carinskim tijelima nalaže se da poduzmu odgovarajuće mjere evidentiranja uvoza u Uniju rezanih strukova od staklenih vlakana, dužine ne veće od 50 mm; rovinga od staklenih vlakana, osim impregniranog i prevučenog te s gubitkom mase pri žarenju većim od 3 % (kako je utvrđeno normom ISO 1887); te mata izrađenog od filamentnih staklenih vlakana, osim mata od staklene vune, trenutačno razvrstanog u oznake KN 7019 11 00, ex 7019 12 00, 7019 31 00 (oznake TARIC 7019120022, 7019120025, 7019120026 i 7019120039) i podrijetlom iz Egipta.

               2.   Evidentiranje istječe tri tjedna od datuma stupanja na snagu ove Uredbe.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 55.

            (2)  SL C 192, 7.6.2019., str. 30.

            (3)  Obavijest o pokretanju antidampinškog postupka u vezi s uvozom proizvoda od beskonačnih filamentnih staklenih vlakana podrijetlom iz Bahreina i Egipta (SL C 151, 3.5.2019., str. 4.).

            (*1)  Od svibnja do studenoga 2019.

            (*2)  Od svibnja do studenoga 2018.

            (4)  Provedbena uredba Komisije (EU) 2017/724 оd 24. travnja 2017. o uvođenju konačne antidampinške pristojbe na uvoz određenih proizvoda od beskonačnih staklenih vlakana podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (SL L 107, 25.4.2017., str. 4.).

            (5)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena uredba Komisije (EU) 2020/420 оd 16. ožujka 2020. o ispravku njemačke jezične verzije Uredbe (EU) 2016/919 o tehničkoj specifikaciji za interoperabilnost u vezi s „prometno-upravljačkim i signalno-sigurnosnim” podsustavima željezničkog sustava u Europskoj uniji (Tekst značajan za EGP)

text:
                  20.3.2020

                  HR

                  Službeni list Europske unije

                  L 84/5

         PROVEDBENA UREDBA KOMISIJE (EU) 2020/420
         оd 16. ožujka 2020.
         o ispravku njemačke jezične verzije Uredbe (EU) 2016/919 o tehničkoj specifikaciji za interoperabilnost u vezi s „prometno-upravljačkim i signalno-sigurnosnim” podsustavima željezničkog sustava u Europskoj uniji
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 5. stavak 11.,
         budući da:

                     (1)

                     Njemačka jezična verzija Uredbe Komisije (EU) 2016/919 (2) sadržava pogrešku u stavku 2. odjeljka 7.4.2.3. Priloga u pogledu uvjeta za primjenu prijelaznog razdoblja.

                     (2)

                     Stoga bi njemačku jezičnu verziju Uredbe (EU) 2016/919 trebalo na odgovarajući način ispraviti. To ne utječe na ostale jezične verzije.

                     (3)

                     Zbog pogreške u stavku 2. odjeljka 7.4.2.3. Priloga gospodarski subjekti nepotrebno su podvrgnuti restriktivnim zahtjevima u pogledu stavljanja željezničkih vozila na tržište. Od 16. lipnja 2019. do 31. prosinca 2020. trebalo bi biti moguće, pod određenim uvjetima, izdati odobrenja za stavljanje na tržište vozila u skladu sa skupom specifikacija #1 iz tablice A.2. Priloga A Prilogu Uredbi (EU) 2016/919. Trebalo bi ispuniti uvjet da su vozila koja su odobrena kao sukladna s tipom vozila koji je odobren prije 1. siječnja 2019. u skladu sa skupom specifikacija #1 navedenim u tablici A.2. Priloga A Prilogu Uredbi (EU) 2016/919. Stoga bi verziju na njemačkom jeziku trebalo retroaktivno ispraviti.

                     (4)

                     Mjere predviđene ovom Uredbom u skladu su s mišljenjem Odbora osnovanog u skladu s člankom 51. stavkom 1. Direktive (EU) 2016/797,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se s učinkom od 16. lipnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 44.

            (2)  Uredba Komisije (EU) 2016/919 оd 27. svibnja 2016. o tehničkoj specifikaciji za interoperabilnost u vezi s „prometno-upravljačkim i signalno-sigurnosnim” podsustavima željezničkog sustava u Europskoj uniji (SL L 158, 15.6.2016., str. 1.).